Diari Oficial de la Generalitat Valenciana


Sumari del DOGV 4880, del 10-11-2004 (2004/11910)

ORDRE de 8 de novembre de 2004, de la Conselleria d'Economia, Hisenda i Ocupació, per la qual es modifiquen les bases que regulen les ajudes per al desenvolupament d'accions de prevenció de riscos laborals i promoció d'activitats destinades a la millora de la seguretat i salut en el treball, aprovades per l'Ordre de 22 d'abril de 2002, modificada per l'Ordre de 5 de març de 2003, i s'obri nou termini per a sol·licitar-les.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4880

Data del DOGV
:   10-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11356


Data del document
:   08-11-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * organització patronal
    * ajuda pública
    * sindicat
    * suport econòmic
    * institució pública
    * estudi del treball
    * seguretat en el treball
    * societat sense fins de lucre

ORDRE de 8 de novembre de 2004, de la Conselleria d'Economia, Hisenda i Ocupació, per la qual es modifiquen les bases que regulen les ajudes per al desenvolupament d'accions de prevenció de riscos laborals i promoció d'activitats destinades a la millora de la seguretat i salut en el treball, aprovades per l'Ordre de 22 d'abril de 2002, modificada per l'Ordre de 5 de març de 2003, i s'obri nou termini per a sol·licitar-les. [2004/A11428]
  
L'Ordre de 5 de març de 2003, de la Conselleria d'Economia, Hisenda i Ocupació, va modificar, entre altres particulars, el relatiu al termini de presentació de les sol·licituds d'ajuda indicat en el punt 2 de la base sisena de les aprovades per l'Ordre de 22 d'abril del 2002, per al desenvolupament d'accions de prevenció de riscos laborals i promoció d'activitats destinades a la millora de la seguretat i salut en el treball, fixant-lo en el 31 de març de cada exercici.
  
Instruïts tots els expedients presentats en este exercici dins del termini assenyalat, i realitzada la seua avaluació i valoració per la Comissió d'Avaluació i Valoració de les ajudes a què fa referència la base vuitena, s'ha proposat la concessió d'ajudes per un import de 406.942,34 euros.
  
La dotació de la línia T2440000 en els vigents pressupostos de la Generalitat Valenciana està fixada en 863,170 euros, i s'han autoritzat i disposat crèdits per a atendre obligacions degudament adquirides en exercicis anteriors per un import de 66.227,66 euros. Això vol dir que hi ha un saldo de crèdit retingut per import de 390.000, la qual cosa fa necessari la reobertura d'un nou termini per a instar les sol·licituds de les ajudes.
  
La disposició addicional segona de l'ordre disposa que les bases podran ser objecte d'actualització i/o modificació, entre altres raons, quan així ho requerisca la situació del moment o l'evolució previsible de la política de prevenció de riscos laborals. Recentment l'administració i els agents socials, constatat l'increment de la sinistralitat mortal en l'últim any, han decidit unir esforços a fi de propiciar les condicions necessàries per a eradicar les situacions de risc que causen estos accidents. Amb esta finalitat han subscrit el Pla d'Acció contra els Accidents Mortals de la Comunitat Valenciana que recull dins dels seus objectius estratègics el de reduir la sinistralitat mortal en els sectors productius.
  
Per això, i fent ús de les facultats atribuïdes per l'article 35 de la Llei 5/1983, de 30 de desembre, i l'article 47 del text refós de la Llei d'Hisenda Pública de la Generalitat Valenciana,
  
ORDENE
  
Article 1
  
Es modifica l'apartat primer de la base cinquena quinta: Criteris d'avaluació de les sol·licituds, que passa a ser del tenor literal següent:
  
1. «La incidència del projecte en la millora de les condicions de treball i l'eficàcia de l'acció preventiva o en la promoció de la cultura preventiva, amb especial atenció a la seua inclusió entre les actuacions recollides en el Pla d'Acció contra els Accidents Mortals de la Comunitat Valenciana.»
  
Article 2
  
S'obri nou termini de convocatòria per a sol·licitar les ajudes destinades a la promoció de la prevenció de riscos laborals establides en les bases aprovades per l'Ordre de 22 d'abril de 2002, i modificades per l'Ordre de 5 de març de 2003.
  
El termini es fixa en un mes comptat des del de dia de la publicació de la present ordre en el Diari Oficial de la Generalitat Valenciana.
  
DISPOSICIÓ FINAL
  
La present ordre entrarà en vigor el dia de la publicació en el Diari Oficial de la Generalitat Valenciana.
  
València, 8 de novembre de 2004
  
El conseller d'Economia, Hisenda i Ocupació,